Eriplaneeringu eelvaliku koostamisse kaasatavad isikud	 				
31.07.2024 nr 7-1/12-22

Põhja-Sakala valla Unakvere küla eriplaneeringu asukoha eelvaliku otsuse eelnõu ja keskkonnamõju strateegilise hindamise esimese etapi aruande esitamine arvamuse avaldamiseks 

Põhja-Sakala Vallavolikogu 22.02.2023 otsusega nr 119 algatati kohaliku omavalitsuse eriplaneeringu (edaspidi eriplaneering) koostamine eesmärgiga välja selgitada tuulepargi ja selle toimimiseks vajaliku taristu rajamiseks sobivad asukohad Põhja-Sakala valla Unakvere küla ligikaudu 23,5 km2 suurusel alal.
Eriplaneeringu asukoha eelvaliku lähteseisukohtade ja keskkonnamõju strateegilise hindamise (KSH) programmi avalik väljapanek toimus 26.06.2023 - 25.07.2023 ning avaliku väljapaneku tulemuste avalikud arutelud toimusid 31.08.2023 Põhja-Sakala vallamajas ja Kõo raamatukogus.
Eriplaneeringu lähteseisukohtadele ja KSH programmile tuginedes töötati välja eriplaneeringu asukoha eelvalik ja KSH esimese etapi aruanne (AB Artes Terrae OÜ töö nr 23036ÜP3) 

Vastavalt planeerimisseaduse § 105 lõikele 1 teavitame teid võimalusest avaldada arvamust  eriplaneeringu asukoha eelvaliku otsuse eelnõu ja KSH esimese etapi aruande kohta. 
Eriplaneeringu materjalidega saab tutvuda Põhja-Sakala valla kodulehel https://www.pohja-sakala.ee/tuulepargi-ep-unakvere-kula-. 

Palume arvamused esitada 30 päeva jooksul dokumentide saamisest arvates e-posti aadressil info@pohja-sakala.ee või aadressil Lembitu pst 42, 71502 Suure-Jaani linn, Põhja-Sakala vald, Viljandi maakond. 

Kui arvamuse andja ei ole 30 päeva jooksul eriplaneeringu asukoha eelvaliku otsuse eelnõu ja keskkonnamõju strateegilise hindamise esimese etapi aruande saamisest arvates arvamust avaldanud ega ole taotlenud tähtaja pikendamist, eeldatakse, et arvamuse andja ei soovi nende kohta arvamust avaldada, kui seadus ei sätesta teisiti.

Lugupidamisega 

allkirjastatud digitaalselt 
Jaanus Rahula					
abivallavanem

Kaja Notta, kaja@pohja-sakala.ee, 510 6794